Irinel Popescu şi Vasile Ciurchea, foşti preşedinţi ai CNAS, trimiși în judecată de DNA. Ar fi prejudiciat statul cu 8 milioane de euro.
Irinel Popescu şi Vasile Ciurchea sunt acuzaţi de luare de mită şi abuz în serviciu. CNAS s-a constituit parte civilă cu suma de 8.395.490 euro. Dosarul se va judeca la Tribunalul București.
Irinel Popescu şi Vasile Ciurchea, foşti preşedinţi ai Casei Naţionale a Asigurărilor de Sănătate (CNAS), au fost trimişi în judecată, miercuri, de procurorii Direcţiei Naţionale Anticorupţie (DNA).Cei doi sunt acuzaţi de luare de mită şi abuz în serviciu, după ce ar fi încheiat, în mod nelegal, mai multe acte adiţionale prin care s-au atribuit contracte supraevaluate.Procurorii DNA vorbesc de un prejudiciu de peste 8 milioane de euro în dauna CNAS."În schimb, cei doi ar fi primit sume de bani fie în folos propriu, fie pentru anumite societăți comerciale", informează DNA.În același dosar va ajunge în fața judecătorilor și Societatea HP ROMÂNIA SRL, având denumirea nouă Enterprise Services România SRL, pentru săvârșirea infracțiunii de complicitate la abuz în serviciu.În aceeași cauză, procurorii au încheiat un acord de recunoaștere a vinovăției cu un inculpat, la data faptelor în calitate de director general al HP România SRL, în sarcina căruia s-a reținut infracțiunea de complicitate la abuz în serviciu."Între Casa Națională a Asigurărilor de Sănătate (CNAS) și HP România S.R.L. au fost încheiate, în perioada 2007-2009, patru acte adiționale la un contract de informatizare a instituției, prin care au fost achiziționate servicii de asistență tehnică și instruire on-site pentru Sistemul Informatic Unic Integrat (SIUI) și pentru softul care asigură planificarea resurselor (ERP)", arată procurorii anticorupție.Conform DNA, achizițiile s-ar fi făcut la prețuri supraevaluate, respectiv la valori de 804 euro/zi-om în cazul a două dintre actele adiționale și de 760 euro/zi-om, în cazul altor două acte adiționale.Actele adiționale respective ar fi fost semnate, consecutiv, de președinții CNAS, Vasile Ciurchea, la datele de 29.10.2007 și 16.05.2008 și Irinei Popescu, la datele de 06.08.2009 și 18.11.2009, în afara vreunei proceduri de achiziție conform legii și fără ca serviciile achiziționate să fi fost prevăzute în contractul inițial."În acest sens, directorul general al HP România, coinculpat trimis în judecată în baza acordului de recunoaștere a vinovăției, ar fi negociat cu președinții CNAS încheierea celor patru acte adiționale, aceștia din urmă acceptând ofertele supraevaluate și nefundamentate făcute de HP România, deși cunoșteau că, în realitate, serviciile ar fi fost executate de o altă societate (împreună cu subcontractanții) la prețuri mult mai mici (cel mult 500 de euro/zi-om).Interpunerea societății HP România SRL ar fi dus la o majorare artificială a prețului serviciilor, ceea ce ar fi provocat un prejudiciu în dauna CNAS în cuantum de 8.395.490 euro, TVA inclus, și obținerea unui folos necuvenit de către HP în același cuantum", menționează DNA.În schimbul încheierii actelor adiționale, Ciurchea și Popescu ar fi cerut, în calitate de președinți ai CNAS, mită, sume care ulterior ar fi fost primite în conturile persoanelor indicate de cei doi inculpați.Cum au ascuns mitaReferitor la inculpatul care avea calitatea de director general al HP România, cu care procurorii anticorupție au încheiat un acord de recunoaștere a vinovăției, în prezența apărătorului ales, acesta a declarat expres că recunoaște comiterea de care este acuzat și a primit 2 ani închisoare cu suspendarea condiționată a executării pedepsei, termenul de încercare fiind de 4 ani.CNAS s-a constituit parte civilă cu suma de 8.395.490 euroÎn cauză au fost puse sechestre asupra bunurilor mobile și imobile ale inculpaților Ciurchea Vasile, Popescu Irinel și societatea HP România (cu denumirea nouă de Enterprise Services Romania SRL).Societatea a depus suma de 8.395.490 euro la dispoziția DNA în vederea recuperării prejudiciului, sumă pusă sub sechestru și transferată în contul ANABI, anunță DNA.Cele două dosare de urmărire penală conținând rechizitoriul, respectiv acordul de recunoaștere a vinovăției au fost trimise spre judecare la Tribunalul București.Cu privire la ceilalți suspecți angajați ai CNAS cercetați pentru săvârșirea infracțiunii de abuz în serviciu s-a dispus disjungerea cauzei și continuarea cercetărilor.